"بیر امتیاز بیزیم اوچون قازانج اولدو. ایکینجی حیسه‌ده اودوزا بیلردیک. موسلرا محتشم اوینادی. اونا تشککور ائتمک لازیم‌دیر. ان بؤیوک تشککورو ایسه منجه، اوزان آلدی. بو، 1 امتیاز بیزی یاریشدا ساخلادی. ان آزی ایلک پیلله‌لری توتماق شانسیمیز نظری اولا‌راق قالیر".
بو سؤزلری "قالاتاسارای"ین مربیسی فاتح تریم شامپیون‌لار لیگی‌نین قروپ مرحله‌سی‌نین 3-جو توروندا ائوده "شالکه" ایله قول‌سوز برابره قالدیق‌لاری اویون‌دان سونرا کئچیریلن مطبوعات کنفرانسیندا دئییب.
"طرفدارلار آرخامیزدا دوردو. بیز ده مقاومت گؤستردیک. بو، بیزیم اویونوموز دئییل. هله 15-جی دقیقه‌ده بیر دییشیک‌لیک ائتمک ایسته‌دیم. سلجوقو اویونا داخیل ائده بیلردیم، اما اونون دا بو وضعیتده 75 دقیقه اویناماسی آسان دئییلدی. 3 امتیاز قازانسایدیق، سیرالاما ماراق‌لی اولاردی و بعضی اوستنلوک‌لریمیز اولا بیلردی. آنجاق بونا لاییق دئییلدیک. قول بوراخسایدیق، فرق ده اولا بیلردی. یاواش-یاواش دییشجییک، بو، بیر آندا اولمور. "قالاتاسارای" اؤز مئیدانیندا چوخ ماتچ قازاندی. چوخ آز زامانا و دییشیک‌لیگه احتیاجیمیز وار" - دئیه او بیلدیریب.
